પાસ કોર કમિટિ અને કોંગ્રેસ વચ્ચે વિવાદ ઊભો થયો છે. અનામતના મુદ્દે કોંગ્રેસ સાથે આખરી બેઠક કરવા માટે પાસ કોર કમિટિના સભ્યો શુક્રવારે સવારે દિલ્હી પહોંચ્યા હતા. આ આખરી બેઠક બાદ પાસ કોંગ્રેસને સમર્થન આપે છે કે કેમ અંગે નિર્ણય લેવાવાની સંભાવના હતી, પરંતુ એ પહેલાં જ વિખવાદના સમાચાર આવ્યા છે. પ્રાપ્ત માહિતી અનુસાર, પાસ કોર કમિટિએ કોંગ્રેસને અનામત મુદ્દે આખરી નિર્ણય લેવા માટે 24 કલાકનું અલ્ટિમેટમ આપ્યું છે. જો આ ગાળામાં નિર્ણય ન લેવાયો તો પાસ દ્વારા કોંગ્રેસનો વિરોધ કરવામાં આવશે.